Folketingsvalget 2011 er netop skudt i gang, og TV2/Nord er selvfølgelig med, hvor det sker.

Så er det i dag, det går løs! De nordjyske politikere har i flere uger kæmpet for at få lige netop din stemme. Nu er valgstederne åbne, og dagen igennem kan du afgive din stemme. De nordjyske politikere skal også en tur i stemmeboksen og afgive deres stemme i dag - og måske har de tid til en sidste krampetrækning i valgkampen i løbet af formiddagen og eftermiddagen. TV2/Nord følger det nordjyske valg dagen igennem. Vi er med på valgstederne og på gaderne. Vi taler med borgerne og politikerne. Følg med i vores udsendelser dagen igennem og her på tv2nord.dk